रायपुर 8 नवंबर 2018। पर्यावरण संरक्षण मंडल की पहल ने इस बार अपना असर दिखाया । इस दफा दीवाली पर बेहद कम प्रदूषण हुआ है। आंकड़े बताते हैं कि पिछले साल की तुलना में इस बार रायपुर में 10.2 प्रतिशत एवं बिलासपुर में 22.3 प्रतिशत कम प्रदूषण हुआ है। पर्यावरण संरक्षण मंडल की रिपोर्ट में बताया गया है कि पटाखों पर सुप्रीम कोर्ट के निर्देशों का पालन तो कराया ही गया। साथ ही पर्यावरण संरक्षण मण्डल द्वारा चलाये गये जन-जागरूकता अभियान एवं जिला प्रशासन व पुलिस विभाग की कोशिशों की वजह से ये बड़ा असर देखने को मिला।